stanford-oval/wikipedia huggingface dataset:
LCROSS

| --- | --- |

הדמיית ה-LCROSS
 מידע כללי
 סוכנות חלל:  נאס"א
 מפעיל:  מרכז המחקר איימס
 יצרן:  נורת'רופ גראמן
 תאריך שיגור:  18 ביוני 2009, 21:32:00 UTC
 משגר:  אטלס 5
 אתר שיגור:  SLC-41, קייפ קנוורל
 LCROSS.NASA
 משימה
 סוג משימה:  אימפקטור
 זמן הקפה:  37 יממה 
 גרם שמיים:  הירח
 תאריך נחיתה:  9 באוקטובר 2009
 משך המשימה הכולל:  18 ביוני 2009 – 9 באוקטובר 2009 (9,727,414 שנייה) 
 מידע טכני
 משקל:  LCROSS:‏ 621 ק"ג   קנטאור: 2,249 ק"ג
 קישורים חיצוניים
 מספר קטלוג לוויינים:  35316
 מאגר המידע הלאומי:  2009-031B
 
LCROSS (ראשי תיבות של: Lunar CRater Observation and Sensing Satellite - לוויין תצפית וחישה של מכתשי הירח) היא גשושית רובוטית לחקר הירח ששוגרה על ידי נאס"א ב-18 ביוני 2009 במטרה לאתר קיומם של מים השמורים בצורת קרח במכתשים מוצלי עד, מכיוון שבאתרים אחרים על הירח, המים המגיעים אל הקרקע מרסיסי שביטים המתנגשים בו, ממריאים ברגע שהשמש זורחת על אתר הפגיעה.
LCROSS שוגרה יחד עם המקפת לסקר הירח (LRO), שתי המשימות הראשונת של נאס"א לירח מאז שיגור לונר פרוספקטור ב-1998. משימות אלו היוו את הסנונית הראשונה של נאס"א לחקר הירח לקראת נחיתה מאוישת על פניו.
המשימה

LCROSS הייתה משימה בעלות זולה שעברה הליך פיתוח מזורז, שהתלוותה למשימת LRO. לאחר שבנאס"א החליטו להחליף את משגר הדלתא 2 שיועד לשאת את LRO במשגר גדול יותר - האטלס 5, התאפשר שיגורה של משימה נוספת על גבי אותו משגר. 19 משימות הוצעו ומתוכם נבחרה LCROSS.
LCROSS שוגרה יחד עם LRO על גבי משגר אטלס 5 מנמל החלל קייפ קנוורל ב-18 ביוני 2009, 21:32 UTC. ב-23 ביוני, ארבעה וחצי ימים לאחר השיגור, LCROSS ושלב הקנטאור שחובר אליה השלימו בהצלחה יעף על פני הירח ונכנסו למסלול קוטבי ארצי עם מחזור של 37 ימים, כך ש-LCROSS תתנגש באחד מקטבי הירח. בבוקר ה-22 באוגוסט 2009, גילו במרכז הבקרה אנומליה שנגרמה מבעיה בחיישן כלשהו, שגרמה לגשושית לשרוף 140 ק"ג דלק - יותר ממחצית הדלק שנותר באותו זמן.
בגישתם האחרונה לירח, ב-9 באוקטובר 2009, 01:50 UTC, נפרדו LCROSS ושלב הקנטאור. כ-10 שעות לאחר מכן, ב-11:31 UTC, התרסק שלב הקנטאור על הירח במטרה ליצור ענן אבק שיעלה גבוה מעל לפני הקרקע. 4 דקות לאחר התרסקות שלב הקנטאור, עברה LCROSS בתוך ענן האבק בעודה אוספת ומשדרת נתונים על הרכב האבק לכדור-הארץ, ומתרסקת בסופו של דבר בעצמה ב-11:37 UTC. מהירות ההתרסקות הוערכה בתחילה בכ-9,000 קמ"ש, אך מחישובים שבוצעו לאחר מכן התברר כי המהירות קרבה ל-10,000 קמ"ש.
לפי הערכות נאס"א, התרסקות שלב הקנטאור אמורה הייתה להעיף יותר מ-350 טונות אבק ירחי, וליצור מכתש בקוטר כ-20 מטרים ובעומק 4 מטרים. התרסקות LCROSS אמורה הייתה להעיף כ-150 טונות אבק, וליצור מכתש בקוטר 14 מטרים ובעומק 2 מטרים. רוב החומר שהועף מהתרסקות שלב הקנטאור אמור היה להישאר בגובה 10 ק"מ מעל פני הירח.
בנאס"א קיוו כי ניתוח ענן האבק שייצר שלב הקנטאור יעזור באימות ממצאים קודמים של המשימות קלמנטיין ולונר פרוספקטור, שהעלו את ההשערה כי ייתכן וישנם מים במצב קרח באזורים חשוכי עד על פני הירח. מדעני המשימה ציפו כי ענן האבק שייצור שלב הקנטאור יהיה ניתן לצפייה מטלסקופים חובבניים אך אף טלסקופ שכזה לא ראה את הענן. אפילו טלסקופי ענק ברמה עולמית, כדוגמת טלסקופ הייל, לא ראו את הענן. ההתרסקויות ככל הנראה אכן התרחשו, אך לא בעוצמה שהוערכה. שתי ההתרסקויות נוטרו ממצפים בכדור הארץ וכן מטלסקופ החלל האבל.
על תוצאות משימת LCROSS נאמר כי ישפיעו רבות על התכנונים האמריקניים להקים מושבת ירח. ב-13 בנובמבר 2009 אישרה נאס"א כי אותרו חלקיקי מים בעקבות התרסקות שלב הקנטאור.
מבנה החללית

בבניית LCROSS נוצל מבנה טבעת החיבור שחיברה את LRO לשלב הקנטאור. על צידה החיצוני של הטבעת חוברו שישה לוחות שנשאו את הכלים המדעיים, את מערכות השליטה והבקרה, מערכות התקשורת, סוללות ולוחות סולאריים. בתוך הטבעת הורכב מנוע רקטי קטן. הטבעת נשאה גם שתי אנטנות רב כיווניות ושתי אנטנות לטווח בינוני. לוח הזמנים הקפדני של המשימה, מסת החללית ואילוצי התקציב הציבו אתגרים לצוותי המהנדסים ממרכז המחקר איימס וחברת נורת'רופ גראמן. יצירתיות הצוותים הובילה לשימוש היצירתי בטבעת החיבור כבסיס החללית, כאשר בדרך כלל היא שימשה פלטפורמה לשיגור שישה לוויינים "טרמפיסטים" קטנים.
LCROSS נוהלה על ידי מרכז המחקר איימס (ARC) ונבנתה בחברת נורת'רופ גראמן. סקירה ראשונה של מבנה הלוויין הושלמה בספטמבר 2006 ועברה אישור בפברואר 2007. אחרי הרכבת ובחינת המערכות המדעיות במרכז איימס, נשלחו המערכות לנורת'רופ גראמן שהרכיבו אותם על החללית עצמה בינואר 2008. LCROSS עברה אישור אחרון בפברואר 2009.
המערכות המדעיות של LCROSS כללו 9 כלים: מצלמה בתחום הנראה, 4 מצלמות בתחומים שונים של אינפרה אדום, ספקטרומטר בתחום הנראה, שניים בתחום ה-אינפרה אדום, ופוטומטר. מערכת ניהול מידע אספה את המידע מהכלים המדעיים ושידרה אותם לכדור הארץ.
תוצאות

התרסקויות שלב הקנטאור ו-LCROSS לא בלטו כפי שצופה. בגלל מגבלות רוחב פס בשידור המידע מהחללית, מצלמות החללית נחשפו לענן האבק רק לזמן קצר, ולכן היה קשה לצפות בענן האבק בתצלומי התחום הנראה. דבר זה העלה את הצורך בעיבוד התמונות במטרה להגדיל את בהירותם. מצלמות האינפרה אדום לכדו את החום שנוצר בעקבות התרסקות שלב הקנטאור.
תוצאות > קיום מים

ב-13 בנובמבר 2009 דיווחה נאס"א כי נמצאו ראיות להימצאות מים בענן האבק שעלה מהתרסקות שלב הקנטאור. בעקבות ניתוח ממצאי LCROSS הודיעה נאס"א כי על הירח יש מים בכמויות גדולות.
ראו גם

מקפת לסקר הירח
קלמנטיין
לונר פרוספקטור
GRAIL
הערות שוליים

↑  LCROSS Overview
↑  NASA Adds Moon Crashing Probes to LRO Mission
↑  NASA Moon Impactor Successfully Completes Lunar Maneuver
↑  LCROSS Lunar Swingby Streaming Video (Launch +5 days)
↑  A Flash of Insight: LCROSS Mission Update
↑  NASA crashes rocket into moon
↑  "LRO/LCROSS Press Kit v2"
↑  NASA's Rocket Crash Might Boost Plans for Moon Colonies
↑  LCROSS strikes Earth’s moon as other moons continue to puzzle: Fourth dispatch from the annual planets meeting
↑  נאס"א: יש מים על הירח - והרבה, באתר ynet, 13 בנובמבר 2009
הבזק התרסקות שלב הקנטאור על הירח.
תרשים תלת־ממדי של LCROSS. טבעת החיבור במרכז ואליה מחוברים 6 לוחות הנושאים רכיבים שונים (הלוח השישי שלא מוצג בתרשים הוא הלוח הסולארי).
LATAM צ'ילה

סמל החברה בין השנים 2004–2016
איירבוס A320 של החברה בשמה הישן
איירבוס A340-300 של החברה בשמה הישן
LATAM צ'ילה (הפועלת גם תחת השם: LATAM איירליינס) לשעבר: LAN איירליינס (באנגלית: LATAM Airlines), היא חברת התעופה הלאומית של צ'ילה ובסיסה הראשי נמצא בנמל התעופה של עיר הבירה סנטיאגו דה צ'ילה. החברה מפעילה טיסות למעל 50 יעדים בדרום אמריקה, צפון אמריקה, אוקיאניה, ואירופה. החברה הקימה יחד עם חברת LATAM ברזיל את קבוצת LATAM.
תולדות החברה

החברה נוסדה במרץ 1929 על ידי מפקד חיל האוויר הצ'יליני. בשנת 1932 אימצה החברה את השם "LAN צ'ילה". בשנת 1989 הופרטה החברה.
ב־2 ביולי 1999, LAN מקימה את החברת בת הראשונה: LAN פרו לטיסות פנימיות בפרו. ב־15 בנובמבר באותה שנה, LAN פרו החלה להפעיל טיסות בינלאומיות משדה התעופה הבינלאומי בלימה. בשנת 2000, LAN איירליינס נעשית באופן רשמי חברה בברית חברות התעופה Oneworld. ב־14 בדצמבר 2011 הושלם מיזוג החברה עם חברת TAM איירליינס הברזילאית. החברה החדשה נקראת LATAM Airlines Group, אך שתי החברות ימשיכו לתפקד בנפרד.
צי המטוסים

צי המטוסים של החברה, נכון ליולי 2018:
| כלי טיס | בצי | בהזמנה | נוסעים>  C | נוסעים>  Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 17 | — | — | 144 | 144 |  |
| איירבוס A320-200 | 51 | — | — | 168 | 168 |  |
| איירבוס A320-200 | 51 | — | — | 174 | 174 |  |
| איירבוס A320neo | 4 | 8 | — | 174 | 174 |  |
| איירבוס A321-200 | 18 | — | — | 220 | 220 |  |
| איירבוס A321neo | — | 5 | לא נקבע | לא נקבע | לא נקבע | תחילת קבלת ההזמנה באוקטובר 2018. |
| בואינג 767-300ER | 19 | — | 30 | 191 | 221 |  |
| בואינג 777-200ER | 2 | — | לא ידוע | לא ידוע | לא ידוע |  |
| בואינג 787-8 | 10 | — | 30 | 217 | 247 | 2 מטוסים מקורקעים |
| בואינג 787-9 | 14 | 8 | 30 | 274 | 304 | מטוס אחד מקורקע |
| סה"כ | 121 | 22 |  |  |  |  |
פעילות החברה בישראל

בחודש נובמבר 2017 הודיעה החברה על פתיחת קו תעופה ישיר, ראשון ליבשת דרום אמריקה. הקו פעל בטיסה שיוצאת מסנטיאגו, צ'ילה - וביצע עצירה בסאו פאולו, ברזיל - ומשם המשיך בטיסה ישירה לתל אביב שבישראל.הטיסות פעלו שלוש פעמים בשבוע החל מ-13 בדצמבר 2018 ועד שנת 2020, אז בוטלו עקב מגפת הקורונה. הטיסות בוצעו במטוסי הבואינג 787-8 של החברה.
בשנת 2022 הודיעה החברה באופן סופי שאין בכוונתה לחזור לטוס לישראל.
חברות בת > LATAM ארגנטינה ארגנטינה

"LATAM ארגנטינה" היא חברת הבת הארגנטינאית של LATAM איירליינס. מרכזה של החברה נמצא בעיר הבירה בואנוס איירס. החברה מפעילה טיסות סדירות פנימיות בארגנטינה וכן טיסות בינלאומיות ליעדים בדרום אמריקה, צפון אמריקה, ובקיץ 2009 החברה תתחיל להפעיל טיסות גם למדריד. ברשות החברה 12 מטוסים - 10 מדגם איירבוס A320, ו־2 מדגם בואינג 767-300ER.
חברות בת > LATAM אקוודור אקוודור

"LATAM אקוודור" היא חברת הבת האקוודורית של LATAM איירליינס. מרכזה של החברה נמצא בעיר גואיאקיל. החברה מפעילה טיסות סדירות לבירות דרום אמריקה, מיאמי וניו יורק בארצות הברית, וכן למדריד, ספרד. ברשות החברה 3 מטוסים מדגם איירבוס A318 וכן 2 מטוסים מדגם בואינג 767-300ER.
חברות בת > LATAM פרו פרו

"LATAM פרו" היא חברת הבת הפרואנית של LATAM איירליינס. מרכזה של החברה נמצא בעיר הבירה לימה. החברה מפעילה טיסות סדירות פנימיות, לערי דרום אמריקה, צפון אמריקה וכן למדריד, ספרד. לחברה ישנם 2 מטוסים מדגם איירבוס A319, אך היא מפעילה את טיסותיה גם עם מטוסיה של חברת האם LATAM איירליינס.
חברות בת > LATAM אקספרס צ'ילה

"LATAM אקספרס" היא חברת בת צ'ילנית של LATAM איירליינס, המפעילה טיסות פנימיות בצ'ילה, וכן טיסות לארגנטינה ולברזיל. מרכזה של החברה נמצא בעיר הבירה סנטיאגו דה צ'ילה, ברשות החברה 40 מטוסים מתוצרת איירבוס.
הערות שוליים

↑  "LATAM Chile fleet".
↑   רינה רוזנברג קנדל, בשורה לתרמילאים: קו תעופה חדש יטוס 3 פעמים בשבוע מנתב"ג לצ'ילה ולברזיל, באתר TheMarker‏, 1 בינואר 2018
↑  "מדצמבר - טיסות ישירות של LATAM לסאו פאולו | IAS". IAS. 2018-07-09. נבדק ב-2018-07-09.
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
M82

ערך זה עוסק בגלקסיה. אם התכוונתם לרובה צלפים, ראו .
| --- | --- |

תמונה של M82 שהתקבלה משילוב צילומים מטלסקופ החלל האבל, שפיצר וצ'נדרה
 נתוני תצפית
 קבוצת כוכבים:  הדובה הגדולה
 שמות נוספים:  NGC3034, גלקסיית הסיגר
 מגלה:  יוהאן אלרט בודה
 תאריך גילוי:  1774
 סוג:  גלקסיה לא-סדורה, ייתכן ספירלית
 בהירות נראית:  8.4+
 סיווג מורפולוגי:  Ir-II
 עלייה ישרה:  09ʰ 55ᵐ 52.2ˢ
 נטייה:  ‏47″ ‏40′ ‏69°‏+
 מאפיינים פיזיים
 בהירות מוחלטת:  19.4-
 מרחק:  800,000 ± 11,500,000  שנות אור 245,278.39±3,525,876.87  פארסק
 קוטר:  37,500 שנות אור
 מסה:  ‎5×1010‎ ☉M
 הסחה לאדום:  4 ± 203 ק"מ/שנייה 0.00073±0.00009  z
M82 (גם NGC 3034 או גלקסיית הסיגר) היא האב טיפוס של גלקסיית יצירת כוכבים. זו גלקסיה קרובה, במרחק של כ-12 מיליון שנות אור בקבוצת הדובה הגדולה. היא בהירה פי חמישה מגלקסיית שביל החלב ופי 100 ממרכז הגלקסיה שלנו.
בשנת 2005, בתצפיות באמצעות טלסקופ החלל האבל, התגלו 197 צבירים צעירים מסיביים בלב הגלקסיה. המסה הממוצעת של צבירים אלה היא כ-200 אלף מסות שמש, ולכן ליבת הגלקסיה היא סביבה מאוד אנרגטית ובעלת צפיפות גבוהה. באזור מרכז הגלקסיה, קצב יצירת הכוכבים גבוה פי 10 מאשר בכל גלקסיית שביל החלב.
אפילו בטלסקופ קטן ניתן לראות את M82 יוצרת זוג מרשים עם שכנתה הקרובה, הגלקסיה הספירלית M81.‏ M82 מושפעת מכוחות הכבידה של שכנתה הגדולה יותר וכוחות הגאות הפועלים עליה מעוותים אותה. תהליך זה של אינטראקציה בין שתי הגלקסיות, שהחל לפני כ-100 מיליון שנה, הוא כנראה האחראי לקצב יצירת הכוכבים המוגבר ב-M82, בהשוואה לגלקסיות רגילות. זוג הגלקסיות הן שתיים מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2‏, IC 342, גלקסיית המחוגה, גלקסיית הפסל, M83‏, M94‏, M94‏, NGC 4945 וקנטאור A.
מבנה

בעבר האמינו כי M82 היא גלקסיה לא-סדורה. עם זאת, בשנת 2005, בתצפיות בתחום התת-אדום הקרוב (NIR) התגלו שתי זרועות ספירליות סימטריות. הזרועות התגלו על ידי החסרת מודל דיסק מעריכי מהתצלומים, וניתן לראות כי הן נובעות מקצוות המוט הנראה בתמונות. הגורמים לכך שהזרועות לא התגלו קודם לכן הם הבהירות המשטחית הגבוהה של M82, האוריינטציה שלה ביחס לקו הראיה מאיתנו (כ-80°, כמעט מאונכת) ונוכחות של כמות גדולה של אבק בתצלומים בתחום האופטי.
גודלה הזוויתי של M82 הוא כ-11.2 דקות קשת, שממרחק של כ-12 מיליון שנות אור שקול לקוטר של כ-39,000 שנות אור.
מבנה > אזורי יצירת כוכבים

בליבתה של M82, אזור יצירת הכוכבים הפעיל הוא בעל קוטר של כ-1,550 שנות אור. בתצפיות בתחום האופטי ניתן לזהות ארבעה אזורים (או גושים) בעלי בהירות משטחית גבוהה (המסומנים ב-A,‏ C,‏ D ו-E). אזורים אלה מתאימים למקורות מזוהים בתדרים קרינת X, תת-אדום וגלי רדיו. לכן סבורים כי מדובר בצבירי יצירת כוכבים מוסתרים. נראה שהזרימה הדו-קוטבית הייחודית של M82 (או "רוח-העל") מתרכזת באזורים A ו-C ומונעת על ידי האנרגיה המוזרקת על ידי סופרנובות, המתרחשות מדי 10 שנים.
טלסקופ החלל צ'נדרה גילה פליטות קרינת רנטגן בעוצמה משתנה מאזור המרוחק כ-600 שנות אור ממרכז הגלקסיה. אסטרונומים העלו את ההשערה שמדובר בקרינה הנובעת מחור שחור בינוני, הראשון מסוגו, בעל מסה בתחום 200 עד 5,000 מסות שמש.. M82, כמו מרבית הגלקסיות, היא בעלת חור שחור על-מסיבי במרכזה, בעל מסה של כ-30 מיליון מסות שמש, כפי שנמדד וחושב מדינמיקה כוכבית.
תצפית

עם דרגת בהירות נראית 8.4 ניתן לצפות ב-M82 באמצעות טלסקופ חובבים ולהבחין שצורתה מאורכת. גודלה הזוויתי כפי שנראה בטלסקופ קטן הוא כ-5 דקות קשת ורק באמצעות טלסקופים גדולים ניתן להבחין בחלקיה החיצוניים שמשתרעים לגודל זוויתי של כ-11 דקות קשת – כשליש מקוטרו של הירח המלא. הגלקסיה נמצאת במרחק של כ-10.5 מעלות מצפון-מערב לכוכב דובהה (α בדובה הגדולה) וכ-0.6 מעלות מדרום לה נמצאת M81.
סופרנובות

ב-M82 נצפתה סופרנובה אחת ודאית ושתיים נוספות אפשריות:
סופרנובה 2004am התגלתה בצילומים שנעשו במצפה הכוכבים ליק ב-21 בנובמבר 2003.
אירוע החשוד כסופרנובה 2009iz התגלה ב-17 באפריל 2009, בתצפיות רדיו שבוצעו ב-24 במרץ 2008 בעזרת המערך הגדול מאוד (VLA) וכן בתצפיות רדיו מאוחרות יותר. האירוע לא נצפה בתחום האופטי ומשערים כי מדובר בסופרנובה מסוג II.
חשד לסופרנובה נוספת, שעל גילויה דווח ביוני 2009, גם כן בתחום הרדיו.
סופרנובה בבהירות נראית 11 ב-22 בינואר 2014.
הערות שוליים

↑  R. Stoyan S. Binnewies, S. Friedrich & K.P. Schroeder: Atlas of the Messier Objects: Highlights of the Deep Sky
1 2  Barker, S.; de Grijs, R.; Cerviño, M. (ביוני 2008), "Star cluster versus field star formation in the nucleus of the prototype starburst galaxy M 82", Astronomy and Astrophysics, 484 (3): 711–720, doi:10.1051/0004-6361:200809653 {{citation}}:  (עזרה)
↑  M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 8 (2014)
↑  Mayya, Y. D.; Carrasco, L.; Luna, A. (2005). "The Discovery of Spiral Arms in the Starburst Galaxy M82". The Astrophysical Journal. 628 (1): L33–L36. doi:10.1086/432644.{{cite journal}}:  תחזוקה - ציטוט: multiple names: authors list (link)
↑  Patruno, A.; Portegies Zwart, S.; Dewi, J.; Hopman, C. (2006). "The ultraluminous X-ray source in M82: an intermediate-mass black hole with a giant companion". Monthly Notices of the Royal Astronomical Society: Letters. 370 (1): L6–L9. doi:10.1111/j.1745-3933.2006.00176.x.{{cite journal}}:  תחזוקה - ציטוט: multiple names: authors list (link)
↑  Gaffney, N. I., Lester, D. F., and Telesco, C. M. (באפריל 1993). ""The stellar velocity dispersion in the nucleus of M82"". Astrophysical Journal Letters. 407: L57–L60. doi:10.1086/186805. {{cite journal}}:  (עזרה)תחזוקה - ציטוט: multiple names: authors list (link)
↑  Brunthaler, Andreas; Menten, K.M.; Reid, M.J. (באפריל 2009), "Discovery of a bright radio transient in M82: a new radio supernova?", Astronomy and Astrophysics, 499 (2): L17–L20 {{citation}}:  (עזרה)
↑  http://www.universetoday.com/108386/bright-new-supernova-blows-up-in-nearby-m82-the-cigar-galaxy/
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
| --- | --- |
בקרת זהויות :  GND: 4382340-3 
M82 כפי שהיא נראית בטלסקופ קטן
אברהם אבלי קרניץ

רבי אברהם אבלי ב"ר בנציון קְרֶנִיץ (ה'תקפ"ט, 1829 - כ"א בכסלו ה'תרמ"ט, 25 בנובמבר 1888) היה רב ליטאי.
ביוגרפיה

נולד לרב בנציון בעיירה ז'ז'מיר, ונקרא על שם סבו-זקנו הרב אברהם אבלי, מגיד מישרים במינסק ונכדו של רבי אבא חסיד. נישא לפרומא רחל.
הוא כיהן כרבן של טירקשלה, ורזאן, לידוביאן וברזניק שבסובאלקיה. חיבר את הספר "אהבת איתן" על המשנה ומדרש רבה, שכלל גם חידושים על גפ"ת. חלק מהספר נדפס בווילנה בשנת תרע"ג, וחידושיו מכתב ידו הודפסו במשניות שבדפוס וילנא תרס"ח, ומאז בכל המהדורות המבוססות על מהדורת וילנא.
נפטר בכ"א בכסלו ה'תרמ"ט, 25 בנובמבר 1888, בעיר ברזניק ונקבר בה.
משפחתו

רבי ישראל בנדט - רבן של לודוונובה (לודוואנאווע) וליגום
רבי בנציון זאב וולף - רבה של שווקשנה
רבי משה אהרן דוידוביץ - רב בריטובה (נפטר כ"ה בשבט תרנ"ז), בתו רות נישאה לרב משה שורין.
רבי יהודה ליב גרוסברד - רבה של גאוורי, בסוף ימיו בטבריג, בניו הם הרבנים אברהם אבא ואהרן זאב גרוסברד.
רבי ישראל יצחק פיינברג - רבה של לייפון
לקריאה נוספת

יחיאל מיכל שטרן, גדולי הדורות, כרך ג', עמ' 1101
הערות שוליים

↑  תאריך הלידה לפי משה מרקוביץ, שם הגדולים השלישי בערכו. בספר 'יהדות ליטא', כתבו בטעות תרפ"ט-1929, ולכן נאלצו להפוך את הסדר, וכתבו שנולד בתרמ"ט ונפטר בתרפ"ט (בן 40). תאריך הפטירה לפי הכתוב בהקדמת בנו לספרו.
| --- | --- |
בקרת זהויות :  NLI: 987007413009005171  VIAF: 29156218875204741378   WorldCat (עם VIAF): 29156218875204741378
Loose Change (מיני-אלבום)

Loose Change הוא מיני-אלבום של הזמר-יוצר הבריטי אד שירן, שיצא באופן עצמאי. המיני-אלבום הוקלט בסטיקי סטודיו, סארי, והופק על ידי ג'ייק גוסלינג. המיני-אלבום פורסם תחילה ב-2010, לפני ששירן זכה להכרה עולמית. הוא פורסם מחדש שלוש פעמים: ב-2011; ב-2015 כחלק מאלבום האוסף 5; ולבסוף בשנת 2016, על ויניל צבעוני בגודל 12 אינץ'. שם המיני-אלבום, "Loose Change", נגזר מהבית השני של הרצועה המובילה של האלבום, "The A Team".
המיני-אלבום היה לחלק השני של אלבום האוסף שפרסם שירן בשנת 2015, 5, המורכב מחמישה מיני-אלבום שיצאו באופן עצמאי לפני אלבום האולפן הראשון שלו, +. המהדורה הראשונית זכתה להצלחה, הודות לרצועה הפותחת, "The A Team", שהפכה ללהיט.
כאשר המיני-אלבום פורסם מחדש בשנת 2015 כחלק מהאוסף 5, הרצועה הראשונה, "The A Team", הוחלפה ברצועה "Let It Out", הסינגל המוביל מהמיני-אלבום הקודם של שירן. הסיבה לכך היא ש-"The A Team" המשיך והפך לסינגל המוביל מתוך אלבום הפריצה של שירן, +, והמיני-אלבום "Let It Out" לא היה חלק מאלבום האוסף.
Loose Change הגיע למקום ה-90 במצעד האלבומים הבריטי בשנת 2011. ב-2017, עם יציאתם של שני שירים מאלבומו השלישי של שירן, ÷, האלבום נכנס למצעד האוסטרלי, והגיע למקום ה-83 במצעד האלבומים של ARIA.
שני שירים מהמיני-אלבום נכללו באלבום האולפן הראשון של שירן מ-2011, +. הראשון היה "The A Team", שיצא כסינגל המוביל של האלבום. השני היה הרצועה השלישית מהמיני-אלבום, "Little Bird". השיר נכלל רק במהדורת הדלוקס של האלבום, כרצועה ה-14. שני שירים מהמיני-אלבום בוצעו על ידי שירן עבור מיני-אלבום הלייב שלו משנת 2011, "Live at the Bedford". השירים "The A Team" ו-"Homeless" היו שירי הפתיחה של הסט של שירן להופעה שלו.
רשימת רצועות

| Loose Change> מס' | Loose Change> שם | Loose Change> כותב(ים) | Loose Change> משך | Loose Change>  | Loose Change>  | Loose Change>  | Loose Change>  | Loose Change>  | Loose Change>  |
| --- | --- | --- | --- | --- | --- | --- | --- | --- | --- |
| 1. | Let It Out  | אד שירן | 3:51 |  |  |  |  |  |  |
| 2. | Homeless  | שירן, אנה קרנץ | 3:30 |  |  |  |  |  |  |
| 3. | Little Bird  | שירן | 3:46 |  |  |  |  |  |  |
| 4. | Sofa  | שירן, קרנץ | 3:19 |  |  |  |  |  |  |
| 5. | One Night  | שירן, ג'ייק גוסלינג | 3:26 |  |  |  |  |  |  |
| 6. | Firefly  | שירן | 4:15 |  |  |  |  |  |  |
| 7. | The City (Live At Sticky Studios)  | שירן, גוסלינג | 5:06 |  |  |  |  |  |  |
| 8. | Firefly (Bravado Dubstep Remix)  | שירן | 4:29 |  |  |  |  |  |  |
| משך כולל: | משך כולל: | משך כולל: | 31:42 |  |  |  |  |  |  |
מיקומי שיא

|   ‏‏‏  מצעדים ודירוגים (2011–17)> מדינה |   ‏‏‏  מצעדים ודירוגים (2011–17)> מצעד |   ‏‏‏  מצעדים ודירוגים (2011–17)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 83 |
|  אירלנד | מצעד האלבומים האירי | 39 |
|  הממלכה המאוחדת | מצעד האלבומים הבריטי | 90 |
נתוני מכירות

| מקום | תארים | מכירות | מקור |
| --- | --- | --- | --- |
| הממלכה המאוחדת הממלכה המאוחדת (BPI) | זהב | 100,000 |  |
היסטוריית יציאות לאור

| אזור | תאריך | חברת תקליטים | פורמט | מקור |
| --- | --- | --- | --- | --- |
| הממלכה המאוחדת | 7 בפברואר 2010 | Sheeran Lock | CD, הורדה דיגיטלית |  |
| הממלכה המאוחדת | 12 בדצמבר 2011 | אטלנטיק | CD, הורדה דיגיטלית |  |
| עולם | 12 במאי 2015 | אטלנטיק, Gingerbread Man | מארז תקליטורים, הורדה דיגיטלית |  |
| עולם | 26 בפברואר 2016 | אטלנטיק, Gingerbread Man | ויניל |  |
Loreen

"Loreen" (בעברית: "לוֹרִין") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השני שלה, Mirrors (1986). הוא יצא לאור בנובמבר 1986, בהוצאת חברת התקליטים וירג'ין רקורדס, כסינגל השלישי מתוך האלבום. הוא זכה להצלחה במדינות אירופה בדומה לקודמיו.
השיר הגיע למקום הרביעי במצעד הסינגלים השוודי.
רקע והצלחה

השיר נכתב על ידי פרנק פיטרסון, מיכאל קרצו וקלאוס הירשבורגר, והופק על ידי קרצו וארמנד וולקר. הוא הופץ בנובמבר 1986 כסינגל השלישי מתוך אלבום האולפן השני של סנדרה Mirrors. התוכן של גרסאות ה-7" וה-12" זהים, כאשר "Loreen" הוא הסינגל היחיד של סנדרה משנות השמונים או התשעים שחסרה לו גרסה מורחבת.
את הווידאו קליפ הרשמי של השיר ביים דורו (רודי דולזל והנס רוסאכר). הקליפ נכלל באוספי ה-VHS של סנדרה Ten on One (The Singles) ו-18 Greatest Hits, שיצאו ב-1987 וב-1992, בהתאמה, וכן ב-The Complete History משנת 2003.
רשימת השמעה

תקליטור 7 אינץ'
תקליטור 12 אינץ'
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  גרמניה | GfK – טופ 100 | 23 |  |
|  ישראל | המצעד הלועזי השבועי של גלי צה"ל | 8 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 29 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | נובמבר 1986 | תקליט 7 אינץ' • תקליט 12 אינץ' | וירג'ין |  |